**Ministru kabineta noteikumu projekta „Grozījumi Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” sākotnējās ietekmes novērtējuma ziņojums (anotācija)**

|  |  |
| --- | --- |
| 1. **Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” ietvaros ir organizētas 6 projektu iesniegumu atlases kārtas, no kurām pēdējās - 6.kārtas ietvaros - līgumi par projektu īstenošanu tika noslēgti tikai 2015.gada februārī. Atsevišķos gadījumos finansējuma saņēmēji ierobežotā projektu īstenošanas laika dēļ nav paguvuši veikt projekta īstenošanas pabeigšanai nepieciešamās noslēguma darbības (piemēram, iekārtu ieregulēšana un testēšana), lai nodotu konkrētos projektu objektus ekspluatācijā.  Ar šiem MK noteikumu grozījumiem tiks novērsta situācija, ka atsevišķos projektos, kuros lielākā daļa paredzēto darbību jau ir pabeigta un projekta īstenošana ir sekmīgā noslēguma fāzē (atbilstoši Finanšu ministrijas 2015.gada 22.jūlija skaidrojumam par “VI vadlīniju attiecināmo un neattiecināmo izmaksu noteikšanai 2007.-2013.gada plānošanas periodā” 43.punktu, kas nosaka projekta īstenošanas termiņu “mazos” projektos un tā pagarinājuma iespējas), nav iespējams izmaksāt noslēguma maksājumu un iesniegt gala maksājuma pieprasījumu Valsts kasei līdz 2016.gada 31.martam, lai gan visas projekta pabeigšanai nepieciešamās izmaksas veiktas līdz 2015.gada 31.decembrim. MK noteikumu grozījumi paredz, ka sadarbības iestāde var izmaksāt noslēguma maksājumu pirms projekta pabeigšanas, ja sadarbības iestāde ar finansējuma saņēmēju līgumā par projekta īstenošanu ir vienojusies par projekta trūkumu novēršanu termiņā, kas nepārsniedz 2016.gada 30.jūniju. Šāda kārtība piemērojama tikai gadījumos, kad ir objektīvi realizējams finansējuma saņēmēja projekta pabeigšanas atlikušo darbu, trūkumu novēršanas rīcības plāns.  Veicot līgumā par projekta īstenošanu grozījumus par projekta trūkumu novēršanu, sadarbības iestādei jāparedz pārbaudes projekta īstenošanas vietā pirms pagarinājuma pieprasījuma un pēc projekta pabeigšanas, gūstot pārliecību par attiecīgi iespējamu un faktisku projekta pilnīgu pabeigšanu, par to iesniedzot apliecinājumu vadošajai iestādei, atbilstoši Finanšu ministrijas 2015.gada 22.jūlija skaidrojuma par “VI vadlīniju attiecināmo un neattiecināmo izmaksu noteikšanai 2007.-2013.gada plānošanas periodā” 43.punktam, kas nosaka projekta īstenošanas termiņu “mazos” projektos un tā pagarinājuma iespējas. Vienlaikus sadarbības iestādei jāinformē finansējuma saņēmēju par finanšu korekciju 100% apmērā par līdz tam izmaksāto publisko atbalstu projekta ietvaros gadījumā, ja projekts netiek pabeigts un projekta mērķis netiek sasniegts līdz pagarinātajam projekta īstenošanas termiņam. Izdevumi, kas radušies pēc 2015.gada 31.decembra, tiek segti no finansējuma saņēmēja līdzekļiem.  Ja MK noteikumu grozījumi netiks pieņemti, sadarbības iestāde nevarēs izmaksāt finansējuma saņēmējiem noslēguma maksājumu 10% apmērā jeb aptuveni 709 311 *euro* apmērā pirms projekta īstenošanas pabeigšanas, tādējādi radot papildus finansiālu slogu pašvaldību budžetiem, jo konkrētajos gadījumos finansējuma saņēmēji ir pašvaldību sabiedrības ar ierobežotu atbildību. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Siltumenerģijas lietotāji, pašvaldības, komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Anotācijas III., IV., V. un VI. sadaļa - projekts šīs jomas neskar.**

Ministru prezidenta biedrs,

ekonomikas ministrs A. Ašeradens

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

10.03.2016 11:43

600

Līga Mičule

67013093, [Liga.Micule@em.gov.lv](mailto:Liga.Micule@em.gov.lv)